SET ปิดวูบ 28 จุด หลุดแนวรับ 1,600! วิตกงบบจ.ดูไม่จืดหลังเศรษฐกิจส่อเค้าแย่
SET ปิดวูบ 28 จุด หลุดแนวรับ 1,600! วิตกงบบจ.ดูไม่จืดหลังเศรษฐกิจส่อเค้าแย่ โดยดัชนีปิดตลาดวันนี้ที่ระดับ 1,593.28 จุด ลดลง 27.69 จุด หรือ 1.71% มูลค่าการซื้อขาย 7.67 หมื่นล้านบาท
25 ต.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,593.28 จุด ลดลง 27.69 จุด หรือ 1.71% มูลค่าการซื้อขาย 7.67 หมื่นล้านบาท
10 หุ้นกดดัชนีวันนี้

ด้าน นายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต เปิดเผยว่า ดัชนีหุ้นไทยเผชิญแรงขาย Stop loss หลังจากดัชนีหลุดระดับ low เดิมของรอบนี้ที่บริเวณ 1,605 จุดลงมา ฉุดให้มีแรงขายทำกำไรหุ้นกลุ่มไฟฟ้าที่ปรับตัวขึ้นนำตลาดก่อนหน้านี้ออกมาด้วย ทำให้ตลาดเผชิญแรงขายค่อนข้างมากในช่วงบ่ายนี้
ขณะที่ภาพรวมปัจจัยพื้นฐานไม่เปลี่ยนแปลง โดยเฉพาะจากความกังวลภาวะเศรษฐกิจที่มีทิศทางอ่อนแอ ซึ่งหลายฝ่ายมองเศรษฐกิจไทยปีนี้จะเติบโต 2.9% ขณะที่ธนชาต มองเติบโตเพียง 2.7% เท่านั้น อีกทั้งวานนี้ธนาคารกสิกรไทย (KBANK) เปิดเผยเป้าหมายธุรกิจปี 63 ที่อ่อนแอลง นับเป็นการตอกย้ำภาพเศรษฐกิจไม่ดีฉุดให้มีแรงขายทั้งกลุ่มแบงก์ รวมถึงกลุ่มรับเหมาที่ยังไม่ได้ประกาศงบการเงินไตรมาส 3/62 ออกมาก็คาดว่าจะมีทิศทางอ่อนตัวลง ผนวกกับงานประมูลล่าช้าด้วย กดดันให้หุ้นรับเหมาขนาดใหญ่ ทั้ง ITD , CK , STEC ร่วงลง 5-7% ในวันนี้
อย่างไรก็ตาม ภาพรวมของเศรษฐกิจที่ซบเซาและจะกระทบต่อผลประกอบการของบริษัทจดทะเบียนนั้น ได้สะท้อนอยู่ในราคาหุ้นที่ปรับลดลงมาพอสมควรแล้ว หลังจากนี้ต้องรอการทยอยประกาศผลประกอบไตรมาส 3/62 การกลุ่ม real sector ที่จะเริ่มออกในสัปดาห์หน้าว่าจะมีทิศทางอย่างไร และโบรกเกอร์จะทบทวนประมาณกำไรและราคาเป้าหมายอย่างไร แต่เบื้องต้นคาดว่าตลาดน่าจะไม่มี downside มากนักจากระดับปัจจุบัน
ส่วนแนวโน้มการซื้อขายสัปดาห์หน้า ยังต้องติดตามการทยอยประกาศผลประกอบการของบริษัทจดทะเบียน และปัจจัยต่างประเทศที่สำคัญ ทั้งการประชุมธนาคารกลางสหรัฐฯ (เฟด) กรณีการแยกตัวของอังกฤษออกจากสหภาพยุโรป (Brexit) รวมถึงความคืบหน้าพัฒนาการของสงครามการค้า โดยมองแนวรับบริเวณ 1,590 และ 1,580 จุด ส่วนแนวต้านที่ 1,605 และ 1,620 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC    มูลค่าการซื้อขาย  7,710.13 ล้านบาท ปิดที่   89.50 บาท  ลดลง  3.50  บาท
CPALL   มูลค่าการซื้อขาย  3,276.54 ล้านบาท ปิดที่   78.50 บาท  ลดลง  2.50  บาท
KBANK   มูลค่าการซื้อขาย  2,973.47 ล้านบาท ปิดที่  136.50 บาท  ลดลง  1.50  บาท
GULF    มูลค่าการซื้อขาย  2,603.06 ล้านบาท ปิดที่  172.50 บาท  ลดลง  4.00  บาท
SCC     มูลค่าการซื้อขาย  2,524.74 ล้านบาท ปิดที่  354.00 บาท  ลดลง 11.00  บาท
 
ตลาดหุ้นเอเชีย
